Kudjotya ke Savignano

Kudjotya ke Savignano tir steatite nibaluindaf kudjot trasiyin koe Italia. Evlon gu Jotaf Lekeraporugal ( Gravette Sare,  22 000 ik 29 000 AR tanda ).

 Kosmara 
Kudjotya ke Savignanon bak 1925 zo kosmayar, katceton gu vegedusa kobara poke Savignano sul Panaro wida, koe Modene winka ke Italia.

Kudjotya arte 1 m- koe sid tigiyir, koe buxaki, voxen meka dofa ra ronovevlayar. Inafa klaa zo atatcepeyer. Lantan va gelkeraporugalaca tiaveyed voxen martigafa dolunera gu aryona grupena kudjotya va losavsafa klaa ke Jotaf Lekeraporugal di tentuyur. Tire, bata kudjama va jontika milaca tove kudjotya ke Gravette Sare ( moni 29 000 ik 22 000 AR tanda ) nedir. Ostik zavzaks ke raporafa raba ke Gravette Sare koe gole dere zo trasiyid.

 Pimtara 
Bata kudjama tir tan logijaf lekeraporugalaf balumaks ke bat ord larde tir ontinafa gu 22.5 cm- is mantafa gu 5 cm- is vafa gu 6.5 cm-, ise va aldo vas 586.5 g- dir. Vexa vas lentafa dotolmiluca zo tarkar. 

Inafa welma kotron zo nirayar ise va poldeks konaklize nedir. Ticefa otsa tir tazukafa gu abrotcafa relida divrozasa va dulkotesikafa eresta. Abrotcafa xufa stona vwon ice tec lesay tigir. Java lyon ice mila bergiskafa relida tigir. Meem tir lordeyen ise va moupueem nuvaltogir. Jivot tir pinaf vox walzaf, isen welzeem dere, isen penayeem wexayer. Titefa ekwa dere tir uulafa. Nope man tazuk is konak big, trakut da kudjot rotir gitiyir kougayan koe sid.

 Dere rupec 
 Lekeraporugalafa kudjotya

 Vuestexa 

 H. Delporte, L’image de la femme dans l’art préhistorique, Éd. Picard (1993) ISBN 2-7084-0440-7

|style="vertical-align: top;"|

Kudjotya ke Savignano
Kudjotya ke Savignano
Kudjotya ke Savignano